
Narvas Linda tänav 4 hoones asuva

ruumi tasuta kasutusse andmine 

(AS Vant)
1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile laekus taotlus AS-lt Vant, registrikood 10157719, juhatuse liige Juri Barkov, milles palutakse sõlmida kolmeks aastaks kasutusleping Narvas Linda tn 4 hoones asuvate  2. korruse ruumide  nr 2-4,  9-16  üldpinnaga 413,1 m² tasuta kasutamise kohta. Nimetatud ruumides paikneb bowlingusaal.
Praegu on ruumid vabad ja nende ülalpidamiskulusid kannab Linnavara- ja Majandusamet. Bowlingusaali sisseseade demonteerimine halvendaks tunduvalt linnavara seisundit. Linna huvi seisneb töökohtade loomises ja Narvas Linda tänav 4 asuva hoone teenindamiskulude katmises. 

AS Vant taotlust arutati Narva Linnavalitsuse linnavarakomisjoni koosolekul 06.10.2010.a (protokoll nr 10) ning otsustati:
1. Anda AS-le Vant, registrikood 10157719, tasuta kasutusse Narvas Linda tänav 4 hoones asuvad teise korruse ruumid üldpinnaga 413,1 m² tähtajaga 3 aastat arvates tasuta kasutamise lepingu sõlmimisest tingimusel, et kommunaalteenuste eest tasutakse vastavalt tegelikule tarbimisele.

2. Linnavara- ja Majandusametil esitada eelmises punktis nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005.a määruse nr 14/52 “Linnavara kasutusse andmise kord” (edaspidi ka Kord) punkti 5.1.2 kohaselt otsustuse linnavara kasutusse andmise kohta kinnisasjade kasutusse andmisel võtab vastu linnavalitsus – kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. Korra  punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 

Korra punktide 46, 46.4, 7.2, 7.2.7 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse linna huvidest tulenevatel juhtudel (antud juhul seisneb linna huvi uute töökohtade säilitamises ja Narva Linda tn 4 asuva hoone teenindamiskulude katmises) ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5. Seega, eelnimetatud ruumide enampakkumiseta kasutusse andmise otsustuse võtab vastu Narva Linnavalitsus. 

Samuti Korra punktide 7.2, 7.2.7 kohaselt üksnes linnavalitsuse korraldusega võib linnavara linna huvidest tulenevatel juhtudel kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks. 

Korra punkti 52 kohaselt tasuta kasutusse all mõistetakse kasutaja vabastamist üüritasu maksmise kohustusest. Muid linnavara kasutamise tingimustega ettenähtud maksed tasub kasutaja lepingus sätestatud korras.

Eeskirja punkti 53 kohaselt vara annab kasutusse vara bilansiline valitseja. Korra punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja majandusamet kui Raekoja platsi ja Raekoja plats 1 bilansiline valdaja.

3. OTSUS
3.1. Anda AS-le Vant, registrikood 10157719, avalikku enampakkumist korraldamata tasuta kasutusse Narvas Linda tänav 4 hoones asuvad teise korruse ruumid üldpinnaga 413,1 m² tähtajaga 3 aastat arvates tasuta kasutamise lepingu sõlmimisest.

3.2. Kasutaja kohustub tasuma kommunaalteenuste tarbimisega seotud kulud ning Narvas Linda tn 4 asuva hoone hoolduskulud lepingus sätestatud ulatuses ja korras.

3.3. Linnavara- ja Majandusametil sõlmida AS-ga Vant punktis 3.1 nimetatud ruumide tasuta kasutusleping kolmeks aastaks. 

4. RAKENDUSSÄTTED

4.1. Linnavara- ja Majandusametil teha korraldus teatavaks AS-le Vant.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates korralduse teatavakstegemist.

